# **Výzva na predkladanie žiadostí o poskytnutie INDIVIDUÁLNYCH DOTÁCIÍ z rozpočtu BSK na rok 2020**

***ÚČELOM DOTÁCIE JE:***

* *Účasť na financovaní spoločných úloh v záujme rozvoja územia BSK* v prípade, ak je žiadateľom obec, mesto alebo mestská časť;
* *Podpora všeobecne prospešných služieb, všeobecne prospešných alebo verejnoprospešných účelov* v zmysle [VZN č. 5/2018 o poskytovaní dotácií](http://www.region-bsk.sk/SCRIPT/ViewFile.aspx?docid=10076900)

***AKO PODAŤ ŽIADOSŤ O INDIVIDUÁLNU DOTÁCIU***

Žiadateľ podáva žiadosť [elektronicky cez portál BSK](http://dotacie.region-bsk.sk/login), kde sa zaregistruje a vyplní elektronický formulár/žiadosť. Následne je potrebné vyplnenú žiadosť vytlačiť podpísať  štatutárnym zástupcom a spolu s povinnými prílohami doručiť na podateľňu Úradu BSK - osobne alebo poštou na adresu:

*Bratislavský samosprávny kraj*

*Sabinovská 16*

*P.O. Box 106*

*820 05 Bratislava 25*

***TERMÍN PREDKLADANIA ŽIADOSTÍ***

V zmysle tejto výzvy je možné žiadosť podávať priebežne v termíne od vyhlásenia výzvy maximálne do **15.10.2020**. Rozhodujúci je dátum podania v podateľni Úradu BSK alebo dátum podania na pošte.

BSK.astiachešné projekty a iniciatívy projekty.

***AKÁ JE MAXIMÁLNA VÝŠKA INDIVIDUÁLNEJ DOTÁCIE A AKÁ SUMA JE K DISPOZÍCII***

* Na podporu projektov vo forme individuálnych dotácií je vyčlenených **300 000 EUR;**
* Na jeden projekt je žiadateľ oprávnený žiadať **minimálne 500 EUR** a **maximálne 5 000 EUR;**
* V rámci výzvy **nie je povinné spolufinancovanie** zo strany žiadateľa;
* Predkladaný projekt nemôže byť spolufinancovaný z iných prostriedkov rozpočtu BSK, ani z iných dotačných schém BSK;
* Maximálna výška poskytnutých dotácií poskytnutá jednému žiadateľovi zo všetkých dotačných schém BSK nesmie prekročiť hranicu **20 000 EUR** v jednom rozpočtovom roku.

***KTO MÔŽE POŽIADAŤ O DOTÁCIU?***

* obec, mesto alebo mestská časť na území BSK;
* organizácia zriadená obcou, mestom, mestskou časťou na území BSK (napr. rozpočtová organizácia, príspevková organizácia);
* právnická osoba so sídlom na území BSK (napr. občianske združenie, nadácia, nezisková organizácia, registrovaná cirkev, obchodná spoločnosť a pod.);
* fyzická osoba – podnikateľ so sídlom na území BSK.

O dotáciu nemôže požiadať organizácia v zriaďovateľskej pôsobnosti BSK.

***AKÉ SÚ POVINNÉ PRÍLOHY K ŽIADOSTI O POSKYTNUTIE DOTÁCIE***

Na základe registrácie žiadateľa v elektronickom portáli BSK a predloženia žiadosti o poskytnutie dotácie vedie BSK **register žiadateľov o poskytnutie dotácie** z rozpočtu BSK.



Ak je žiadateľ už evidovaný v registri žiadateľov, doklady v bodoch 1-3 predkladá iba v prípade zmien údajov v týchto dokladoch (t.j. v prípade zmien v stanovách, resp. v štatúte organizácie, v obchodnom registri, taktiež v prípade akýchkoľvek zmien týkajúcich sa právnej subjektivity či živnostenského oprávnenia žiadateľa, zmeny štatutárneho zástupcu organizácie). Inak prikladá k žiadosti len čestné prehlásenie, že ku dňu podania žiadosti sa nezmenili náležitosti a údaje z príloh evidovaných v registri žiadateľov, t.j. z príloh v bodoch 1-3.

Prílohy uvedené v bodoch 4-7 prikladá žiadateľ vždy, t.j. ku každej žiadosti.

***NA ČO NIE JE MOŽNÉ POSKYTNÚŤ INDIVIDUÁLNU DOTÁCIU?***

Na základe VZN BSK č. 5/2018 dotáciu nemožno poskytnúť najmä na:

1. úhradu záväzkov z predchádzajúcich rozpočtových rokov;
2. refundáciu výdavkov uhradených v predchádzajúcich rozpočtových rokoch;
3. splácanie úverov a úrokov z poskytnutých úverov;
4. úhradu miezd, platov, služobných príjmov a ich náhrad a ostatných osobných vyrovnaní zamestnancov;
5. úhradu stravného a cestovných náhrad zamestnancov, nákup alkoholu a tabakových výrobkov;
6. predprojektovú dokumentáciu pri investičných projektoch;
7. fixné prevádzkové náklady organizácie (nájom, energie, vodné – stočné, plyn, fondy opráv a pod.);
8. nákup osobných automobilov;
9. bankové, správne, poštové a manipulačné poplatky;
10. nákup pozemkov a prenájom pozemkov na obdobie presahujúce lehotu realizácie.

***AKÉ SÚ KRITÉRIÁ A PROCES POSUDZOVANIA ŽIADOSTÍ?***

Posúdenie formálnych náležitostí doručených žiadostí vykoná Oddelenie dotácií Úradu BSK. Žiadosti, ktoré splnia predpísané formálne náležitosti budú postúpené na posúdenie predsedovi BSK. Predseda BSK žiadosti posudzuje priebežne a rozhoduje o výške pridelenej dotácie na základe najmä týchto kritérií:KO BUDE PREBIEHAŤ HLASOVANIE?o

* kvalita predkladanej žiadosti, ciele a udržateľnosť projektu,
* logická a vecná prepracovanosť projektu (zrozumiteľnosť, prehľadnosť, jasne formulovaný cieľ),
* finančná stránka projektu (primeranosť, hospodárnosť, reálnosť rozpočtu),
* schopnosť realizácie projektu (jasný a vykonateľný realizačný plán).

Na poskytnutie dotácie nemá žiadateľ právny nárok.

***SCHÉMA DE MINIMIS (ŠTÁTNA POMOC)***

V prípade, že bude žiadosť úspešného žiadateľa posúdená zo strany Úradu BSK ako poskytnutie minimálnej pomoci (de minimis), bude žiadateľ o tejto skutočnosti informovaný a bude vyzvaný na povinné doplnenie všetkých relevantných informácií súvisiacich s prijatím akejkoľvek inej pomoci de minimis[[1]](#footnote-1)

***DÔVODY VYRADENIA ŽIADOSTI***

* žiadosť bola podaná po termíne stanovenom výzvou;
* žiadosť nebola zaregistrovaná a podaná v elektronickom systéme, a následne v tlačenej podobe podľa pravidiel uvedených v tejto výzve;
* v žiadosti chýbali informácie nevyhnutné pre jej posúdenie;
* žiadosť neobsahovala povinné prílohy k žiadosti podľa typu žiadateľa;
* Úrad BSK si vyhradzuje právo v prípade skrytej duplicity (rovnaké projekty, resp. projekty s rovnakým cieľom, podané pod menom rôznych subjektov) túto skutočnosť preskúmať a v odôvodnených prípadoch projekty vyradiť.

***PODPIS ZMLUVY A POSKYTNUTIE FINANČNÝCH PROSTRIEDKOV***

Po splnení podmienok BSK podpíše so žiadateľom, ktorému bola schválená dotácia zmluvu o poskytnutí dotácie a  zašle finančné prostriedky na účet uvedený na zmluve.

V prípade, že úspešný žiadateľ ani v lehote 30 dní od oznámenia o schválení dotácie nedoručí zmluvu v tlačenej podobe na Úrad BSK, žiadateľovi zaniká nárok na schválenú dotáciu.

***REALIZÁCIA PROJEKTOV***

Realizácia projektov musí na základe tejto výzvy prebehnúť v kalendárnom roku 2020.

***ZÚČTOVANIE DOTÁCIE***

Príjemca dotácie je povinný zúčtovať dotáciu podľa podmienok uvedených v zmluve do 60 dní od termínu realizácie projektu, pričom oprávnenými nákladmi sú také výdavky, ktoré majú dátum zdaniteľného plnenia v kalendárnom roku 2020, resp. ktoré vznikli do termínu realizácie výstupov projektu uvedených v zmluve (zdaniteľné plnenie). Povinnosti žiadateľa ohľadom použitia finančných prostriedkov, ich zúčtovania a predloženia správy o realizácii projektu sú predmetom zmluvy medzi žiadateľom a BSK.

***SPÔSOB PROPAGÁCIE***

Úspešný žiadateľ, v závislosti od charakteru projektu, zrealizuje propagáciu finančnej podpory BSK informovaním verejnosti, a to nasledujúcim spôsobom:

1. na sociálnych sieťach, web stránke žiadateľa a vo všetkých printových materiáloch pojednávajúcich o podporenom projekte v súlade s dizajn manuálom;
2. uvedením BSK ako partnera projektu vo všetkých mediálnych výstupoch, v prípade TV a Rádio spotov s použitím vety: „Tento projekt finančne podporil Bratislavský samosprávny kraj – najlepšie miesto pre život“ na konci spotu;
3. v prípade podujatí súvisiacich s projektom v ich úvode a v závere;
4. umiestnením loga BSK na finančne podporovanom predmete alebo nosiči;
5. verbálnou propagáciou na udalostiach týkajúcich sa podporovaného projektu;
6. umiestnením propagačných materiálov ako plachty a roll-up počas sprievodného podujatia na viditeľnom mieste (Tieto materiály budú zapožičané a prevzaté na úrade BSK. Prevzatie je možné si dohodnúť na adrese individualnedotacie@region-bsk.sk).

V prípade projektov zameraných na rekonštrukciu alebo stavbu žiadateľovi okrem bodov č. 1. – 6. navyše zabezpečí bod č.7:

7. trvalým umiestnením informačnej tabule na viditeľnom mieste realizácie projektu, a to od podpisu zmluvy o poskytnutí dotácie (Tabuľu, vyrobenú z hliníka vo formáte A3, A2 alebo A1 zabezpečuje BSK. Žiadateľ si 1 vhodný formát vyzdvihne na úrade BSK.).

***Prípadné otázky môžete adresovať:***

* emailom: [individualnedotacie@region-bsk.sk](mailto:individualnedotacie@region-bsk.sk)
* telefonicky:

Mgr. Janette Filipová +421 2 48 264 440

Ing. Peter Pohanka +421 2 48 264 147

Mgr. Katarína Krasňanská +421 2 48 264 233

V Bratislave, dňa 21.1.2020, aktualizované dňa 30.9.2020

Mgr. Juraj Droba, MBA, MA

predseda

Bratislavského samosprávneho kraja

**Čestné vyhlásenie**

Dolupodpísaný žiadateľ

*...................................................................................................................................................................*

*názov / obchodné meno / meno, priezvisko, titul*

so sídlom

...................................................................................................................................................................

požadujúci dotáciu na projekt

*...................................................................................................................................................................*

*názov projektu*

**čestne vyhlasujem, že:**

1. žiadateľ má ku dňu podania žiadosti vyrovnané všetky záväzky voči štátu:
   1. Inšpektorát práce
   2. Sociálna poisťovňa
   3. všetky zdravotné poisťovne - Všeobecná ZP, Union ZP, Dôvera ZP;
2. žiadateľ ku dňu podania žiadosti nemá daňové nedoplatky;
3. žiadateľ ku dňu podania žiadosti nie je v konkurze, nie je voči nemu vedené konkurzné konanie, nie je v reštrukturalizácii a nebol proti nemu zamietnutý návrh na vyhlásenie konkurzu pre nedostatok majetku;
4. proti žiadateľovi nie je ku dňu podania žiadosti vedené exekučné konanie;
5. žiadateľ nemá uložený trest zákazu prijímať dotácie alebo subvencie, alebo trest zákazu prijímať pomoc a podporu poskytovanú z fondov Európskej únie *(týka sa len trestne zodpovedných právnických osôb)*.

Všetky údaje uvedené v žiadosti a v jej prílohách sú pravdivé, úplné a správne.

Žiadateľ čestne prehlasuje, že si je vedomý toho, že v prípade, ak mu bola a/alebo bude na ten istý projekt a/alebo účel projektu poskytnutá dotácia v plnej výške zo štátneho rozpočtu alebo iných verejných zdrojov, je povinný dotáciu poskytnutú Bratislavským samosprávnym krajom vrátiť.

............................................................ .........................................................................

*Dátum a miesto Podpis žiadateľa / štatutárneho zástupcu žiadateľa*

Ak je žiadateľ už evidovaný v registri žiadateľov o poskytnutie dotácie z rozpočtu BSK (na základe registrácie v elektronickom portáli a predloženia prvej žiadosti o poskytnutie dotácie za účinnosti VZN BSK č. 5/2018 o poskytovaní dotácií z rozpočtu BSK, t.j. po 12.10.2018), súčasne čestne prehlasuje, že ku dňu podania žiadosti sa nezmenili náležitosti a údaje z príloh podľa § 7 ods. 5 písm. a), b) a c) VZN BSK č. 5/2018 evidovaných v registri žiadateľov (doklad o zriadení alebo založení žiadateľa, doklad preukazujúci oprávnenie konať v mene žiadateľa, výpis z príslušného registra). [[2]](#footnote-2)

............................................................ .........................................................................

*Dátum a miesto Podpis žiadateľa / štatutárneho zástupcu žiadateľa*

1. Bližšie informácie o schéme de minimis nájdete na [webovej stránke BSK](file:///C:\Users\vbenkova\AppData\Local\Microsoft\Windows\INetCache\Content.Outlook\3DPGR56V\webovej%20stránke%20BSK)  v časti súvisiace dokumenty [↑](#footnote-ref-1)
2. Svojím podpisom potvrdzuje len ten žiadateľ, ktorého sa týka čestné prehlásenie v tomto odseku [↑](#footnote-ref-2)